Pål Johnsen

Pål «Magic» Johnsen (født 1976) er en norsk tidligere ishockeyspiller som spilte senter for den norske eliteserieklubben Storhamar Dragons. Han debuterte for Storhamar allerede i desember 1992 mot Hasle/Løren og spilte i klubben til etter sesongen 2000, da han dro til den svenske klubben Leksand. Samme år fikk han også Gullpucken, som er Norges gjeveste utmerkelse innen ishockey. Johnsen kom forøvrig tilbake til Storhamar i 2003-sesongen. Pål Johnsen har vært skadeforfulgt i sin karriere, men regnes likevel som en teknisk god spiller og han har også fått med seg 48 offisielle landskamper for Norge. Johnsen la opp i 2015.

I 2009 gikk han forbi Tom Erik Olsen på Storhamars adelskalender og ble dermed den spilleren som har spilt flest kamper for Hamar-klubben gjennom tidene.http://www.dragons.no/Hjem/Nyheter/tabid/2968/articleType/ArticleView/articleId/3916/Jensen-stjal-showet.aspx Jensen stjal showet – Dragons.no Besøkt 25.07.2010

 Referanser 

 Eksterne lenker 

 Spillerens profil på Storhamar Dragons.no

Kategori:Norske ishockeyspillere
Kategori:Ishockeyspillere for Storhamar Hockey
Kategori:Ishockeyspillere for Skellefteå AIK
Kategori:Ishockeyspillere for Leksands IF
Kategori:Personer fra Hamar kommune
Kategori:Norske ishockeyspillere i SHL